আরবি ভাষা
আরবি লিপি ডান থেকে বাম দিকে লেখা হয়। ২৯টি বর্ণ বা হরফের এই লিপিতে কেবল ব্যঞ্জন ও দীর্ঘ স্বরধ্বনি নির্দেশ করা হয়। আরবিতে বড় হাতের ও ছোট হাতের অক্ষর বলে কিছু নেই। আরবি লিপি এক অক্ষরের সাথে আরেক অক্ষর পেঁচিয়ে লেখা হয়। প্রতিটি বর্ণের একাধিক রূপ আছে, যে রূপগুলি বর্ণটি শব্দের শুরুতে, মাঝে, শেষে নাকি আলাদাভাবে অবস্থিত, তার উপর নির্ভর করে। কতগুলি বর্ণ একই মূল রূপের উপর ভিত্তি করে লেখা হয় এবং বিন্দুর সংখ্যা দিয়ে একে অপরের থেকে পৃথক করা হয়।
ডোগরি ভাষা
ডোগরি আদিতে তাকরি লিপিতে লেখা হত। তাকরি লিপির সাথে কাশ্মিরী ভাষা লিখতে ব্যবহৃত শারদা লিপি ও পাঞ্জাবি ভাষা লিখতে ব্যবহৃত গুরুমুখী লিপির মিল ছিল। বর্তমানে এটি দেবনাগরী লিপিতে কিংবা নাস্তালিক লিপিতে (পাকিস্তানে ও পাকিস্তান নিয়ন্ত্রিত কাশ্মীরে) লেখা হয়।